આર સી ટેકનિકલ કોલજની બાજુમાં ગાર્ડનના તળાવમાં ગટરનું પાણી આવતાં તેનો કોઈ જગ્યાએ નિકાલ ન હોવાના કારણે હાલત હાલ ખૂબ જ કફોડી બની ગઈ છે. અધૂરામાં પૂરું આ સ્થળે બાળકો, નાનાં ભૂલકાંઓ માટેના હીંચકા, લપસણી, ભુલભુલામણીના સ્થળે ગટરનાં પાણીથી ગંદકી જોવા મળે છે.આ ગટરમાંથી ખરાબ દુર્ગંધ આવે છે તેના કારણે રાતના સમયે મચ્છર નું પ્રમાણ વધુ જોવા મળે છે. આ બગીચા માટે સ્થાનિકો એ વારંવાર અરજી પણ કરી છે.તંત્રના અધિકારીઓ જોઈને જતા રહે છે પણ બગીચાનું કોઈ ધ્યાન નથી આપતું ત્યારે દુર્ગંધ મારતો આ આખો બગીચો લોકો માટે હાલ જાણે પ્રતિબંધિત બની ગયો છે.